  Анжелика Тихонова корреспондент Удмуртиын «Образование» йӧскалык ӵектосъя мерлыкъя но педагогикая элькун колледжез выльдозы. Дышетсконниын ньыль выль мастерскойёс кылдозы, ивортӥз элькун тӧролэн но кивалтэтлэн пресс-службазы. Мастерскойёсын 49 ужан интыос радъялозы, 355 огмет (единица) туала тӥрлык пуктозы но электрон но дистанционной амалэн дышетыны луонлык сётӥсь 98 арбериос басьтозы Дышетон юртлэсь оглом 439 квадрат метрзэ выльдозы. Ву кошкон но ву сётон сӧзнэтэз, югдытӥсь арбериосты, серверъёсты, укноосты, выжъёсты тупатъялозы, висъетъёсты сэрттозы но чебер карозы. Выль технологиосты но дышетон амалъёсты вӧлмытон улсын ньыль ӧнеръя вить программаос кылдытозы. Соосъя демонстрационной экзамен сётъялозы. Озьы ик ньыль ӧръя электрон но дистанционной амалъёсын дышетонэз уже кутонэн 44 программаос лэсьтозы. Мастерскойёсын 100-лэсь трос студентъёс дышетскозы но выль ужан тӥрлыкен демонстрационной экзаменъёс сётозы. Со сяна, Удмуртиысь мукет дышетон ужъюртъёсысь 80 пала дышетскисьёс но та тӥрлыкен экзаменъёсты ортчозы. Озьы ик выль тӥрлыкен тазалыксыя сюбегатэм луонлыкъёсын но сӧсыр адямиосын ужез радъяны чаклало. Тодэ вайытом, выль мастерскойёс Удмуртиысь эм колледжын но кылдозы. Тегъёс: Дышетон Ижкар Удмуртия шорёзоӧнердышетсконниос  